གསོལ་འདེབས་ཀྱི་སྐོར་རྣམས་ཕྱོགས་གཅིག་ཏུ་བསྡེབས་པ་འདོད་འབྱུང་ཡིད་བཞིན་བང་མཛོད།

༈ རྒྱལ་བའི་བསྟན་འདིར་སྟོན་པའི་རྒྱལ་ཚབ་མཆོག།
ཁམས་གསུམ་ཆོས་ཀྱི་རྒྱལ་པོ་འགྲོ་བའི་མགོན།།
གཙུག་ལག་རྒྱ་མཚོའི་སྤྲུལ་པའི་སྐུ་མཆོག་ནི།།
བསྟན་འགྲོའི་དོན་དུ་མྱུར་དུ་འབྱོན་མཛད་གསོལ།།
གྲངས་མེད་བསྐལ་མང་གོང་ནས་ཐུགས་བསྐྱེད་ལྟར།།
འཁོར་བའི་མཚོར་ལྟུང་ཉམ་ཐག་འགྲོ་ཀུན་དང་།།
བདག་སོགས་གདུལ་བྱའི་མགོན་སྐྱབས་དཔུང་གཉེན་དུ།།
ཞིང་འདིར་སྤྲུལ་སྐུ་མྱུར་དུ་འབྱོན་མཛད་གསོལ།།
རྩ་བརྒྱུད་བླ་མ་ཡི་དམ་མཁའ་འགྲོའི་ཚོགས།།
ཆོས་སྐྱོང་སྲུང་མའི་བྱིན་རླབས་ནུས་མཐུ་དང༌།།
བདག་སོགས་ལྷག་བསམ་དག་པའི་བདེན་སྟོབས་ཀྱིས།།
གསོལ་བཏབ་དོན་ལྡན་འགྲུབ་པར་མཛད་དུ་གསོལ།
རྗེ་བཙུན་དམ་པ་གཙུག་ལག་རྒྱ་མཚོ་དགའ་བའི་དབྱངས་ཀྱི་སྤྲུལ་པའི་སྐུ་མྱུར་དུ་འབྱོན་པར་
གསོལ་བ་བཏབ་པའོ།། །།
49